Lahdenpohjan kauppala


Asetus Lahdenpohjan kauppalan perustamisesta.

Suomen asetuskokoelma 22/1923.

Annettu Helsingissä, 26 päivänä tammikuuta 1923.

Sisäasiainministerin esittelystä määrätään täten, että Hovin rälssitila N:o 6 Jaakkiman pitäjän Lahdenpohjan kylässä ynnä siihen rajautuvat, isojaossa yhteisiksi palstoiksi jätetyt käräjäpaikka-alue ja Kolmikulma niminen varastopaikka ovat, 1 päivästä tammikuuta 1924 lukien, erotettavat Jakkiman kunnasta Lahdenpohja nimiseksi ja eri kuntana olevaksi kauppalaksi. Tämä kauppala tulee toistaiseksi luettavaksi kirkollisessa suhteessa Jaakkiman seurakuntaan ja hallinnollisessa suhteessa Viipurin lääniin ja Kurkijoen kihlakuntaan sekä olemaan lainkäyttöön nähden asianomaisen kihlakunnanoikeuden alainen, jonka ohessa kauppalan hallitukseen ja hallintoon nähden on noudatettava mitä Valtioneuvosto siitä määrää.

Tätä kaikki asianomaiset noudattakoot.

Helsingissä, 26 päivänä tammikuuta 1923.

Tasavallan Presidentti K. J. STÅHLBERG.

Sisäasiainministeri Vilkku Joukahainen.

Valtioneuvoston päätös Lahdenpohjan kauppalan ja Jaakkiman kunnan luokituksesta kielellisessä suhteessa.

Suomen asetuskokoelma 23/1923.

Annettu Helsingissä, 26 päivänä tammikuuta 1923.

Sittenkun tänään on annettu asetus Lahdenpohjan kauppalan perustamisesta, on Valtioneuvosto Sisäasiainministeriön esittelyssä, nojautuen 1 päivänä kesäkuuta 1922 annetun kielilain 2 §:n 4 momenttiin, virallisen tilaston pohjalla määrännyt, että sanottu kauppala, joka on oleva eri kuntana, on, samoin kuin edelleen Jaakkiman kuntakin, vuosina 1924 - 1932 luettava niihin suomenkielisiin virka- ja itsehallintoalueisiin, joissa ei ole kymmeneen prosenttiin asujamiston koko määrästä nousevaa ruotsinkielistä vähemmistöä.

Tätä kaikki asianomaiset noudattakoot.

Helsingissä, 26 päivänä tammikuuta 1923.

Sisäasiainministeri Vilkku Joukahainen.

Esittelijäneuvos Karl Modeen.

Kauppalat